CELEX: 31987R2507
Language: el
Date: 1987-08-18 00:00:00
Title: Κανονισμός (ΕΟΚ) αριθ. 2507/87 της Επιτροπής της 18ης Αυγούστου 1987 που τροποποιεί τον κανονισμό (ΕΟΚ) αριθ. 1908/84 περί καθορισμού των μεθόδων αναφοράς για τον προσδιορισμό της ποιότητας των σιτηρών

Avis juridique important

|

31987R2507

Κανονισμός (ΕΟΚ) αριθ. 2507/87 της Επιτροπής της 18ης Αυγούστου 1987 που τροποποιεί τον κανονισμό (ΕΟΚ) αριθ. 1908/84 περί καθορισμού των μεθόδων αναφοράς για τον προσδιορισμό της ποιότητας των σιτηρών  

Επίσημη Εφημερίδα αριθ. L 235 της 20/08/1987 σ. 0010 - 0011 Φινλανδική ειδική έκδοση: Κεφάλαιο 3 τόμος 24 σ. 0071  Σουηδική ειδική έκδοση: Κεφάλαιο 3 τόμος 24 σ. 0071 

***** ΚΑΝΟΝΙΣΜΟΣ (ΕΟΚ) αριθ. 2507/87 ΤΗΣ ΕΠΙΤΡΟΠΗΣ  της 18ης Αυγούστου 1987  που τροποποιεί τον κανονισμό (ΕΟΚ) αριθ. 1908/84 περί καθορισμού των μεθόδων αναφοράς για τον προσδιορισμό της ποιότητας των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως τα άρθρα 7 και 8,  τον κανονισμό (ΕΟΚ) αριθ. 2731/75 του Συμβουλίου της 29ης Οκτωβρίου 1975 που καθορίζει τους ποιοτικούς τύπους για τον μαλακό σίτο, τη σίκαλη, την κριθή, τον αραβόσιτο, το σόργο και τον σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 2094/87 (4), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1908/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2281/86 (6), καθορίζει τις διάφορες μεθόδους για τον προσδιορισμό των χαρακτηριστικών των σιτηρών που παραδίδονται στην παρέμβαση· ότι είναι σκόπιμο να συμπληρωθεί ο εν λόγω κανονισμός όσον αφορά τον προσδιορισμό της περιεκτικότητας του σκληρού σίτου σε αλευρώδεις κόκκους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1908/84 τροποποιείται ως εξής:  1. Στο άρθρο 1, προστίθεται η ακόλουθη 8η περίπτωση:  «- η μέθοδος αναφοράς για τον καθορισμό της περιεκτικότητας του σκληρού σίτου σε αλευρώδεις κόκκους είναι εκείνη που αναφέρεται στο παράρτημα V.»  2. Προστίθεται ένα παράρτημα V, το οποίο επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 281 της 1. 11. 1975, σ. 22.  (4) ΕΕ αριθ. L 196 της 17. 7. 1987, σ. 1.  (5) ΕΕ αριθ. L 178 της 5. 7. 1984, σ. 22.  (6) ΕΕ αριθ. L 200 της 23. 7. 1986, σ. 7.  ΠΑΡΑΡΤΗΜΑ  «ΠΑΡΑΡΤΗΜΑ V  Προσδιορισμός του ποσοστού αλευρωδών κόκκων χρησιμοποιώντας τον σποροτόμο του Pohl  ΑΡΧΗ  Μόνο ένα τμήμα του δείγματος χρησιμοποιείται για τον προσδιορισμό των αλευρωδών κόκκων, έστω μερικώς. Οι σπόροι τεμαχίζονται με τον σποροτόμο του Pohl.  ΥΛΙΚΟ  - σποροτόμος του Pohl,  - λαβίδες, νυστέρι,  - δοχείο ή μικρή λεκάνη.  ΤΡΟΠΟΣ ΕΡΓΑΣΙΑΣ  α) Η έρευνα πραγματοποιείται πάνω σε δείγμα 100 γραμμαρίων, αφού έχουν διαχωρισθεί τα στοιχεία τα οποία δεν αποτελούν βασικά σιτηρά άριστης ποιότητας.  β) Το δείγμα απλώνεται σε ένα δοχείο και ομοιογενοποιείται.  γ) Αφού εισαχθεί μία πλάκα στον σποροτόμο, απλώνουμε μία χούφτα σπόρων πάνω στο πλέγμα. Με ελαφρά χτυπήματα κατανέμουμε τους σπόρους κατά τρόπον ώστε να υπάρχει ένας σπόρος ανά οπή. Χαμηλώνουμε το κινητό μέρος για να συγκρατηθούν οι σπόροι στη θέση τους, μετά τους τεμαχίζουμε.  δ) Οι πλάκες ετοιμάζονται κατά τρόπο ώστε να τεμαχιστούν τουλάχιστον 600 σπόροι.  ε) Μέτρηση του αριθμού αλευρωδών κόκκων, έστω μερικώς.  στ) Υπολογισμός του ποσοστού αλευρωδών κόκκων, έστω μερικώς.  ΤΡΟΠΟΣ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ:  Ι = μάζα των στοιχείων τα οποία δεν αποτελούν βασικά σιτηρά άριστης ποιότητας, εκφρασμένη σε γραμμάρια.  Μ = ποσοστό των αλευρωδών κόκκων, έστω μερικώς, στους σπόρους που έχουν εξετασθεί.  ΤΥΠΟΣ  Ποσοστό αλευρωδών κόκκων, έστω μερικώς, στο δείγμα ελέγχου.  1.2.3 //  // Μ  x  (100  Ι)  100   // = . . .»